Finantza Gainbegiratzeko Europako Sistema

Finantza Gainbegiratzeko Europako Sistema (FGES) bankuak, aseguratzaileak eta finantza-merkatuak gainbegiratzeaz arduratzen diren estatuetako nahiz Europako agintarien sareak osatutako sistema da.Euskalterm: [Europako Tratatuak Hiztegia] [2014] Sistema honako hauek osatzen dute: Europako gainbegiratze-agintaritzek, Arrisku Sistemikoko Europako Batzordeak, Europako gainbegiratze-agintaritzen Batzorde Mistoak eta EBko estatu kideetako gainbegiratze-agintaritza nazionalek. Europako Batzordeak proposatu zuen 2009an, 2007-2008ko finantza-krisiari erantzuteko.

 Europako gainbegiratze-agintaritzak 
Europako hiru Gainbegiratze Agintaritza (AES) daude. Europar Batasunaren eremuan, hauek dira mikrozuhurtziazko ikuskapenaren arduradunak:

 Europako Banku Agintaritza (EBA), hasieran Londresen egoitza zuena baina Brexitaren ondorioz Parisa joan zen);
 Baloreen eta Merkatuen Europako Agintaritza (ESMA), Parisen; eta
 Aseguruen eta Erretiro Pentsioen Europako Agintaritza (EIOPA) Frankfurten.

 Arrisku Sistemikoko Europako Batzordea 
Agintaritza horiek osatzeko, Arrisku Sistemikoko Europako Batzordea (JERS) Europar Batasun osoko ikuskapenaren makrozuhurtziazko erregulazioaren arduraduna da. Europako Banku Zentraleko, banku zentraletako eta Batasuneko estatu kideetako agintaritza ikuskatzaileetako eta Europako Batzordeko ordezkariek osatzen dute. Europako Banku Zentralak Frankfurten du egoitza.

 Historia 
EBA Londresen, ESMA Parisen eta EIOPA Frankfurten ezartzeko akordio batek Europako Parlamentuaren babesa jaso zuen 2010eko irailean, Europako Batzordeak eta estatu kideek 2009ko abenduan lortutako hasierako akordioak kritika parlamentarioak eragin ondoren. Hiru erakundeak 2011ko urtarrilaren 1ean hasi ziren lanean, eta Ikuskatzaileen Batzordeak ordezkatu zituzten.
 EBAk Europako Banku Ikuskatzaileen Batzordea ordezkatu zuen;
 ESMAk Balio Arautzaileen Europako Komitea ordezkatu zuen; eta
 EIOPAk Aseguruen eta Pentsio Planen Europako Ikuskatzaileen Batzordea ordezkatu zuen.

 Erreferentziak 

 Kanpo estekak 

Kategoria:Europar Batasuneko ekonomia